JohanHeinsen/ENO huggingface dataset:
Odense Adresse-Contoirs Efterretninger, 1847-06-14
udlandet. Frankerig. Politiet i Paris har foretaget flere yderst strænge Huusundersøgelser i Forstaden St. Germain (det legitimistiske Qvarteer), da Rygtet har gaaet, at Grev Montemolin og flere andre Carlister skulde opholde sig der; men forgiæves, Man fandt Jntet. Ministrene skulle ikke have antaget Bugeauds Afsked, men blot tilstaaet Marskallen en simpel Permission; Bedeau nævnes som midlertidig Statholder i Algerien. Deputeredekammeret har udvalgt en Committee til at prøve Pairskammerets Forlangende, at Hr. Emile Girardin skulde stilles for dets Skranker. En anseelig Majoritet har udtalt sig derfor og i Committeen sidde kun to Medlemmer af Oppositionen, som erklærer sig i Principet imod at give Pairerne Ret til at stævne en Deputeret. Hr. Girardin gjentog, at han ikke havde fornærmet Pairerne, da han ikke havde sagt, at en Pair havde kjøbt sin Plads; han havde blot skrevet, at der var solgt Løfter om en Pairsudnævnelse; Regjeringen kunde nægte det, ligesom den nægtede, at der til Fordeel for, Epoque, var solgt et Theaterprivilegium for 100,000 Fr. Landet og Kammeret maatte nu dømme imellem Ministeren, der havde en Jnteresse i at nægte og den Deputerede, der ingen Jnteresse havde i at paastaae. Angaaende den anklagede Paastand, saa havde han (Girardin) Jntet at tilføie, Jntet at tilbagekalde; han havde sagt, hvad han vilde sige, og vilde sige, hvad han havde sagt. Guizot erklærede sig i Principet mod saadanne Forfølgelser, men ønskede dog, at Sagen maatte blive grundig undersøgt, da Pairskammeret havde adopteret en anden Mening. Hr. de Morney ønskede den skarpeste Undersøgelse og den nøieste Oplysning i Sagen, for at en utaalelig Tilstand kunde bringes til Ende. Vi - sagde han – som danne Majoriteten, vi have i Landets Øine Udseende af en Røverbande, der udtømmer Repræsentativsystemet til sin Fordeel. Denne Tilstand maa ikke vare længere; der maa bringes Lys i denne Hule." - Debatten om de algierske Kreditter har begyndt. Hr. Chasseloup-Laubat aabnede den med en almindelig Betragtning over det algierske Spørgsmaal og bekæmpede især den fra mange Sider fastholdte Modsætning imellem Seierherrer og Beseirede, Franskmænd og Arabere, medens Forvaltningens Hovedøiemeed maatte være at sammensmelte begge Nationer til en sand Kolonisation. Regjeringen maatte med Kraft modsætte sig Kolonisternes Tilbøielighed til at foragte og mishandle de Jndfødte. - Hr. Guizot, har nu lovet at forelægge Kammeret alle Aftstykker, der have Hensyn til den portugisiske Jntervention og da ligeledes at gaae ind paa Kammerets Jnterpellationer i denne Sag.
Odense Adresse-Contoirs Efterretninger, 1847-06-14
Det hedder, at Lord Normanby snart vender tilbage til sin Post i Paris.
Odense Adresse-Contoirs Efterretninger, 1847-06-14
Storbrittannien. Den 9de holdtes i Dublin den første Repealforsamling efter O'Connells Død. John OConnell, der i flere Adresser var bleven foreslaaet til Faderens Efterfølger, frasagde sig Valget af det irske Folks Fører, men forsikkrede, at saavel han som hans Brødre aldrig vilde ophøre paa det Kraftigste af understøtte Folkets Rettigheder. - Udsigterne til Høsten ere i Jrland vedvarende gunstige; vel tales der om, at Kartoffelsygen har begyndt at vise sig paa enkelte Steder, dog skal det kun være der, hvor Man har benyttet sig af daarlige Læggekartofler. Saavel i Over, som i Underhuset ere Ministrene blevne spurgte, om maaskee Prindsen af Joinville skulde erholde Overbefalingen over den kombinerede spansk-franske engelske Eskadre ved den portugisiske Kyst. Lord John. Russell erklærede, at han ikke vidste, om Prindsen vilde blive sendt til Portugal, men hidtil havde der ikke været Tale om at stille de forskjellige Nationers Skibe under een og samme Anfører, Admiral Parker havde tvertimod erholdt den udtrykkelige befaling, at han ikke skulde overtage Kommanden over den forenede Eskadre, hvorhos det dog var mere end sandsynligt, at de andre Anførere i Tilfælde af aktive Operationer vilde tage fortrinligt Hensyn til hans Raad. Paa Nordvestbanen har ved Wolverton fundet et heftigt Sammenstød Sted imellem et paa et feilt Spor kommet Tog og nogle Kulvogne; flere Passageervogne ere blevne knuste, i Personer dræbte paa Stedet og flere Andre svært saarede.
Odense Adresse-Contoirs Efterretninger, 1847-06-14
Portugal. Det bekræfter sig, at de spanske Tropper, 14,000 Mand stærke, ere rykkede ind i Portugal. Et spansk Blad beretter, at Avantgarden under General Lersundi har undsat Fæstningen Valenza do Minhosom nu er besat baade af spanske og portugisiske Tropper.
Odense Adresse-Contoirs Efterretninger, 1847-06-14
(Engelske Breve fra Vigo af 31 Mai berette Jntet om denne Undsætning; de melde blot, at Kampen imellem Staden og de beleirende Jnsurgenter vedvarer). Jnterventionshærens Centrum skal besætte Relves og Estremos og beleire Evora, som Jnsurgenterne holde besat; den sydlige Fløi skal fra Andalusien trænge frem i Algarve. Man venter ingen betydelig Modstand.
Odense Adresse-Contoirs Efterretninger, 1847-06-14
En fransk Flaade har faaet Ordre til at seile til Lissabon og at stille sig til den franske Gesandts Disposition, Spanien. Dronningen har indsat den berygtede Fredsfyrste Don Manuel Godoy i alle hans forrige Rettigheder. Folket kalder General Serrano Don Godom den Anden. Man taler atter om, at Dronning Christine vender tilbage til Spanien.
Odense Adresse-Contoirs Efterretninger, 1847-06-14
J Granada og Gijon har været Uroligheder; i Granada fik Man Bugt med Folket, men i Gjon slog det Tropperne tilbage og plyndrede Kornskibene.
Odense Adresse-Contoirs Efterretninger, 1847-06-14
Preussen. Landdagen har forkastet Regjeringens Forslag om Østjernbanen, hvortil der var forlang 32 Mill. Thaler. Foretagendet erklæredes for et Nationalanliggende af yderste Vigtighed, men Man tog i Betænkning at paatage sig Ansvaret for en saa betydelig Sum, saalænge Landdagens Rettigheder holdtes indskrænkede i saa snevre Grændser.
Odense Adresse-Contoirs Efterretninger, 1847-06-14
Den 2ds geraadte paa Jernbanen fra Hamborg til Berlin tre Vogne af det hamborgske Godstog ud af Skinnerne, hvorved nogle Personer bleve saarede og flere i Transporten værende Dyr dræbte, deriblandt nogle meget kostbare Heste. Det skal have været rædsomt at høre de stakkels Dyrs Skrig. Ulykkens Aarsag, vides endnu ikke. - J Byen Mehren i Nederrhin ere 110 Vaaningshuse foruden et langt større Antal Lader og Stalde blevne lagte i Aske. Jlden greb om sig med en saadan Hurtighed, at næsten alt rørligt Gods saavelsom Levnetsmidlerne brændte. 600 Mennesker ere huusvilde og hielpeløse.
Odense Adresse-Contoirs Efterretninger, 1847-06-14
Tydskland. Fra Stuttgart meldes nu atter fra temmelig sikker Kilde, at Reiseren af Ruslands Besøg kan ventes sidst i Juli. Der træffes allerede Forberedelser til at ære den høie Gjæst paa enhver Maade.
Odense Adresse-Contoirs Efterretninger, 1847-06-14
Rusland. Petersborger-Tidende indeholder en høist mærkelig Beretning om Keiserens Omsorg for Korn forraadet til Staden Petersborgs Forbrug, og om de Underhandlinger, der have fundet Sted imellem Finantsministeren og de vigtigste Kornhandlere i Petersborg, Kornhandlerne have forpligtet sig til at tilbageholde 11 Deel af deres Forraad til en bestemt Priis. Keiseren har med Glæde approberet den trufne Overeenskomst, og har paa selve Jndstillingen egenhændigen tilføiet følgende Ord: "At Man skal takke Vedkommende og sige til mine ædle Brødre, jeg har ikke ventet Andet af dem, jeg kjender deres Hjerte og er stolt deraf.
Odense Adresse-Contoirs Efterretninger, 1847-06-14
Fædrelandet. Offentlige Foranstaltninger. Fra Generalpostdirectionen er under 2 ds. udgaaet Plakat angaaende Vognmandstaxten for Danmark, saaledes lydende: Paa Generalpostdirectionens allerunderdanigste Forestilling har Hs. Majestæt Kongen, under 4 ds. allernaadigst resolveret saaledes: Vi ville allernaadigst have Vognmandstaxten overalt i Danmark indtil 1 October d. A. fastsat for en stemplet Postvogn eller Fjedervogn med 2 Heste til 1 Rbd. 16 s. pr. Miil, og for en mindre Vogn med 2 Heste eller en enkelt Hest til Estafet eller Forspand til 1 Rbd. pr. Miil, samt for et Par Forspandsheste, i Henhold til Placat af 25 December 1838, anden Passus, til respective 1 Rbd. 16 s. pr. Miil eller 1 Rbd. pr. Miil.
Odense Adresse-Contoirs Efterretninger, 1847-06-14
Cancelliet har beordret Redakteuren af "Dansk Folkeblad, Kand. jur. H. Hage, tiltalt for Overtrædelse af Trykkefrihedslovgivningen, med Hensyn til Artiklen, Adelen og Embedsbesættelser, i det nylig beslag lagte Nummer af Bladet. "Kbhposten" bemærker herved, at det er den første Trykkefrihedsaktion imod Noget, som hidtil er udgivet af Selskabet for Trykkefribedens rette Brug. Blandinger. Efter Forlydende ville Deres Majestæter den 28de, gjøre en Lysttour paa den sjællandske Jernbane, som siges den 1 Juli at skulle aabnes for (Aftenbl.)Alle og Enhver.
Odense Adresse-Contoirs Efterretninger, 1847-06-14
J Anledning af et af Hs. Kgl. Høihed Kronprindsen anbefalet Andragende fra Amtmanden over Bornholm, har Hs. Maj. Kongen paa Grund af Dyrtiden allern, tilstaaet en Sum af 3000 Rbd. til Deling mellem Kjøbstæderne paa Bornholm efter Folkemængden.
Odense Adresse-Contoirs Efterretninger, 1847-06-14
J Flyveposten" skrives fra Kjøbenhavn: Vi erfare, at Hs. Maj. Kongen under 10 Juni allern. har resolveret, at de borgerlige militaire Vaabenøvelser ikke skulle finde Sted iaar. Denne Fritagelse skal være skeet ifølge et af Stadshauptmanden i disse Dage indgivet Andragende. - Efter Forlydende vil det russiske Dampskib, Smelov, ved den store russiske Flaades forestaaende Ankomst hertil blive stationeret ved Store-Belt, for at bugsere derigjennem trende af de russiske Linieskibe, der ere saa dybtgaaende, at de ikke uden Fare kunne passere Sundet. - Studentersangforeningen har forandret sin tidligere Bestemmelse, at gjæste Skamlingsbanken, men agter i dets Sted Løverdagen den 26 ds. at gjøre en Udflugt til Frederiksborg og nærmeste Omegn, samt at tilbringe den næste Dag ved Nøddebo, paa og ved Esromsø og ved Fredensborg. - Committeen for Understøttelse af trængende Haandværkere finder sig af den vedvarende Dyrtid foranlediget til at give alle Dem, der af den have modtaget Laan, Henstand til 1848. Laanene ville da blive at tilbagebetale i de samme Terminer, som vare bestemte for 1847. Skamlingsfestens Afholdelse for indeværende Aar er berammet til Mandagen den 28 d. M. Til at forestaae den med Festen forbundne Bortlodning af Avlsredskaber m. m. er udnævnt Dhrr. V. Hansen i Taar ning og Chr. Juhl i Hjerndrup. Det er ogsaa til disse Herrer, at Haandværkere, der kunde finde Lyst til paa Festdagen at udstille enkelte Exemplarer af deres Fabrikata, hvilke dog maae være almeennyttige Redskaber, have at henvende sig.
Odense Adresse-Contoirs Efterretninger, 1847-06-14
J Berl. Tid, hedder det fra Kjøbenhavn: J Kornhandelen er det meget stille, med Salget af Rug gaaer det kun smaat; Noget af Heklas Ladning skal være solgt til 12 1/2 Rbd. Af en anden Ladning god russisk Rug er solgt i smaa Partier til Bagere for 12 1/2 Rbd. - Det her ankomne russiske Meel skal fra anden Haand være solgt til 5 Rbmk. 8 s. pr. Lpd. Af Rug kunne vi vente endnu meget betydelig Tilførsel; de paa de 2de Auctioner solgte Partier Meel udgjøre jo allerede omtrent 24,000 Tønder, der for allerstørste Deel er disponipel til Stadens Forbrug. Næste Uge bliver der atter solgt paa Auction et Parti Rugmeel. Hvede holder sig i Priis: 16 Rbd. pr. Tønde af svær vægtig Hvede. Vi have allerede gjort opmærksom paa Brødpriserne; vi maa atter gjentage dette, og tilføie en lille Beregning, Af en Tønde Rug udbages 33 a 34 Stkr. 8 Pds. Brød. Naar nu Rugen i tilstrækkelige Partier kan kjøbes til 12 1/2 Rbd., og hertil lægges Malepenge 1 Mk. 12 a 2 Rbmk., Consumtion 2 Mk. 4 s., og endelig Bagerløn, og Fortjeneste 10 Rbs. pr. 24 Pund, saa faae vi i det Hele 14 Rbd. 2 Mk. 2 s. Naar nu denne Summa fordeles paa kun 33 Brød, saa bør hvert Brød koste i det Høieste 2 Mk. 10 s., og vi betaler 3 Mk. Forbages nu Brødet af det russiske Meel, saa maa jo Rugbrødet, sælges endnu langt billigere, selv naar Man kun regner 21 Pd. Brød af 1 Lpd. Meel; thi vi vide jo, at Melet kjøbes til 5 Mk. 8 s., og her er ingen andre Omkostninger end Bagerløn, som for 21 Pund udgjør omtrent 9 Rbs., altsaa ialt 6 Mk. 1 s. eller 4 1/2 a 3/4 Rbs. pr. Pundet af Brødet.
Odense Adresse-Contoirs Efterretninger, 1847-06-14
J Torsdags Aftes Kl. 10 3/4 bleve Kjøbenhavns Beboere for fjerde Gang i Ugen foruroligede ved Brandraab. Jlden var i Drewsens Shawlsfabrik paa Nørrebro, den varede i omtrent 4 Timer og begge de øverste Etager afbrændte. Ogsaa for nogle Aar siden blev en Deel af denne Eiendom ødelagt ved Jld.
Odense Adresse-Contoirs Efterretninger, 1847-06-14
J Torsdags optoges i Kjøbenhavn to unge Piger af den mosaiske Troesbekiendelse, Døttre af afdøde Hoftandlægge Moresko, ved Daaben i det christelige Samfund. Daabshandlingen fuldførtes af Hr. Pastor Smith i Frue Kirke.
Odense Adresse-Contoirs Efterretninger, 1847-06-14
Michael Leonard Nathanson, meest bekjendt som Hestehandler Nathanson, afgaaer i disse Dage fra Frederiks Hospital med Kone og sine to yngste Døttre til Rio Janeiro.
Odense Adresse-Contoirs Efterretninger, 1847-06-14
J Alt. Mere, skrives fra Kiel: "Uagtet vor Havn i nogle Maaneder især ved det store Antal med Korn ankommende Skibe har havt et meget livligt Udseende, saa klager Man her i Almindelighed dog overHandelstilhed, fordi den siden Jernbanens Oprettelse gjorte bemærkning, at Kiels egen Handel forringes ved denne, synes at stadfæstes ved de fleste Skibes øieblikkelige Lossen i Jernbane=Vognene paa Skibbroen. Anlægget af en Jernbane fra Lybek til Büchen vil mulig forholdsviis skade den kiel-altonaer Jernbane meere end selve Staden Kiel, fordi sidstnævnte neppe vil kunne udholde Konkurrencen, uden at Regjeringen tager Hensyn til Taribestemmelserne for førstnævnte. Et Forslag til at lede den lybek-büchener Jernbane over Oldeslo og saaledes forberede en rendsborg-lauenborgsk Jernbane, der uden at berøre Hamborg eller Lybek skulde slutte sig til den Berliner Bane, har ikke fundet Anklang i Kjøbenhavn.
Odense Adresse-Contoirs Efterretninger, 1847-06-14
En Kone, navnlig Øllegaard Thorsen, Arbeidsmand Andersens Hustru, der boede i Vognmager gade i Kjøbenhavn, havde i en Række af 10 a 11 Aar. befattet sig med at oplægge Kort og derved at forudsige Folk deres Fremtids Skjæbne. Hun spaaede altid i et Værelse, hvor Vinduet var tildækket, og kun i Overværelse af den enkelte vedkommende Person, men forøvrigt syntes hendes Spaadomme stedse at have bebudet noget Godt. Hun havde drevet denne Spaadomskunst i den lange Række af Aar som en formelig Næringsvei, spaaet Enhver der meldte sig, - Antallet af de Besøgende havde i den senere Tid varieret mellem 3 og 6 daglig, men dog aldrig affordret de Vedkommende nogen Betaling, hvorimod hun kun havde taget imod, hvad der var blevet hende tilbudt, og dette havde sædvanligt udgjort 6, 8 a 12 s., og kun sjeldnere steget indtil 1 a 2 Mk. Ved Criminal- og Politirettens Dom ansaaes hun for dette Forhold med 8 Dages simpelt Fængsel paa sædvanlig Fangekost.
Odense Adresse-Contoirs Efterretninger, 1847-06-14
Odense. Uagtet det smukke Veir i Aftes havde lokket en stor Deel af Publikum ud til Fruens Bøgel, var dog Hr. Professor Bils's første Forestilling godt besøgt. Saavel ved flere enkelte Kunststykker, som især ved Forestillingens Slutning lønnedes Kunstneren med overordentligt bifald, som han rigeligt fortjente ved sine ubegribelige Præstationer. Vi ville som et Exempel blot omtale, det store Pariser Fjedertorv, hvorved Profesforen, staaende frit paa et udspredt Sengelagen, af en tom Hat, som han laaner af en af de Tilstedeværende, fremmaner en stor Masse virkelige Duun, der snart falde af Hatten som en Regn og snart i tætte Totte. J Aften giver han den anden Forestilling med mange Forandringer.
Odense Adresse-Contoirs Efterretninger, 1847-06-14
(Dagsposten.) Det er 4 franske Krigsskibe under en Contreadmiral, der skulle forstærke den franske Station ved den portugisiske Kyst og hielpe til at blokere Oporto. Et Rygte fortæller i Paris, at Juntaen vil underkaste sig, et andet, at Dronning Maria da Gloria frasiger sig Tronen til Fordeel for sit ældste, 10 Aar gamle, Barn, i hvis Mindreaarighed et af de 3 Magter indsat Regentskab skulde bestyre Riget. Dronning Christine er ankommen til Rom. - Fra Ancona skrives i "Augsb. Allg. Zeit., at det russiske Kabinet, skjøndt det i det Hele giver den græske Regjering Uret, dog har raadet Porten at handle med Moderation og at modificere sit Ultimatum, men fremfor Alt at sørge for, at Striden snart kunde blive bilagt.
Odense Adresse-Contoirs Efterretninger, 1847-06-14
Ind= og udklarerede Skibe ved Odense Toldkammer. Jndgaaede, den 12 Juni, J. F. Anderschou af Odense, fra Flensborg, Jagten Christine med Stykgods og Tagsteen; den 14de, A. Larsson af Fiskebekskihl, fra Moss, Sluppen Anthon med Trælast; L. S. Eldrup af og fra Tvedestrand, Sluppen, Lilleput med Jern og Trælast. Udgaaede: den 12te, H. J. Brunius af Farensom, til Engelland, Tialken de Voss med Havre; N. C. H. Blad af Höruphaff, til Sønderborg, Everten Eiche, ledig; L. C. Larsen af Tønsberg, til Norge, Galeasen Caroline, ballastet.
Odense Adresse-Contoirs Efterretninger, 1847-06-14
Kjøbenhavns Børs-Cours den 11 Juni 1817. Hamb. 2 M. - k. S. 198. Bank-Disconto 4 pCt., ditto paa Banco=Vexler 4 pCt. 4 pCt. Kgl. Oblig. (uden Rente) 103 a 103 1/4 Rbd. Sedler. 3 pCt. engelskedanske Obligationer 83 1/2 a 83 3/4. Nationalbank-Actier 171 1/2 a 171 3/4 Rbd. r. Sølv. Roeskilde Jernbane Actietegning 57 a 58 1/2 Rbd. r. S.
Odense Adresse-Contoirs Efterretninger, 1847-06-14
AVERTISSEMENTS. Nylig er udkommet: Hellige Opmuntringer, i mødige og tankefulde Stunder, af Fr. Lütken. 6te Oplag med Forfatterens Portrait. 1 Rbd. i Mat., 7 Mk. 4 s. indb., Hempelske Boghandel. faaes i Odense i den
Odense Adresse-Contoirs Efterretninger, 1847-06-14
Jfølge det kongl. Generaltoldkammer- og Commerce Collegii Ordre, bliver i Fremtiden de til Byen indførte Hornqvæg tvende Dage ugentlig at paabrænde Consumtionsvæsenets Mærke, og er hertil foreløbigen bestemt Tirsdag og Fredag Eftermiddag fra Kl. 2 til 4, saaledes at hvad der er indført imellem Tirsdag og Fredag paabrændes om Fredagen, og hvad der er indført imellem Fredag og Tirsdag om Tirsdagen. Dette bekjendtgjøres herved til Vedkommendes Efterretning, med Tilføiende, at Jndbrændingen foretages i Dyrlæge Knudsens Enkes Gaard paa Fiskertorvet.
Odense Adresse-Contoirs Efterretninger, 1847-06-14
Odense Toldkammer den 2 Juni 1847. Til de brandlidte Tjenestefolk paa Marggaard har jeg endvidere modtaget: fra Tjenestefolkene paa Hedevigslund 8 Mk.; fra S. 2 Rbd.; under Mærket für die Dienstbothen auf Margaard 1 Rbd.; A. 1 Rbd., som med de tidligere anmeldte 13 Rbd. udgjør til Dato i Alt 18 Rbd. 2 Mk., hvorfor paa de Vedkommendes Vegne kjærligst takkes. M. C. Hempel.
Odense Adresse-Contoirs Efterretninger, 1847-06-14
Det lille fyenske Brandassurance-Selskab har at udrede en Skadeserstatning til Ungkarl Hans Nicolaisen af Kragelund, Herrested Sogn, til Beløb 254 Rbd. 2 Mk. 11 s., ifølge Jldebrand hos ham den 10 Juni. J. Knudsen. J. H. Nielsen.
Odense Adresse-Contoirs Efterretninger, 1847-06-14
I Forbindelse med den tidligere Bekjendtgjørelse gjøres herved opmærksom paa, at i Medhold af Fyens Disconto-, Amortisations og Laane-Instituts Love blive Amortisations-Indskuddene at indbetale senest den 18 dennes, da Indskyderne ellers tabe deres Ret til det der maatte tilkomme dem af Institutet for det løbende Halvaar. Odense i Directionen for nævnte Institut den 14 Juni 1847.
Odense Adresse-Contoirs Efterretninger, 1847-06-14
Ved Madame Bølles dødelige Afgang er en Portion af det i Aaret 1809 af afg. Consumtionsskriver P. Mehl stiftede Le aat bleven ledig. Jfølge Fundatsen have de med Testator Beslægtede, der beviisligen ere trængende, Fortrinsret. Begjæringer desangaaende, ledsagede med fornødne Beviisligheder, modtages i 6 Uger fra Dato.
Odense Adresse-Contoirs Efterretninger, 1847-06-14
Bestyrelsen for det Mehlske Legat, Rudkjøbing den 8 Steen. Schmidten. Hoff. Juni 1817. Natten imellem den 5te og 6te d. M. er fra min Skovlod, bortkommen en lyserød stikkenhaaret Hest med smalt Blis, 2 hvide Forfødder og i hvid Bagfod, 10 Qvarteer og 1 Tomme, høi, 12 a 13 Aar gammel. Hvo, der maatte anholde den bedes at aflevere den til Eiermanden, Gaardmand Hans Jensen i Davinde. Fra Kjøbenhavn, afgaaer Paqvetten Theodor, Skipper H. J. Topp, bestemt den 22 dennes, anbefalende sig for Gods og Passagerer. Nærmere Underretning meddeles af J. Nielsens Søn. Nogle dygtige Træarbeidere. kunne erholde Arbeide hos Møllebygger Sørensen i Odense.
Odense Adresse-Contoirs Efterretninger, 1847-06-14
At denne Byes Handlende have vedtaget ikkun at modtage i Betaling. 1 preussisk Daler til 7 Rbmk. 12 s. og 1 weydrittel til 6 Rbmk., bringes herved til Publikums Kundskab. Odense den 4 Juni 1847. G. W. Godtfredsen, Daguerreotypist af Faaborg, er ankommen til Assens og anbefaler sig under sit Ophold her i 8 Dage til et æret Publikum med Aftagning af Daguerreotyp-Portraiter i alle Fuldkommenheder og til de billigste Priser; hvis der er Nogen fra Landet, som ønsker at blive portraiteret, da skal jeg indrette min Tid derefter. Prøver ere til behageligt Eftersyn i mit Logie hos Hr. Restaurateur P. R. Koch. Assens den 13 Juni 1847. At jeg, efter meddeelt Bevilling, har overtaget Beværtningen i Skovfogedhuset i Christiansminde samt i Mad. Børgesens forrige Lokale sammesteds, undlader jeg ikke herved at bekjendtgjøre, med Tilføiende, at gode Varer og saa billige Priser som mulig stedse vil forefindes. Christiansminde pr. Svendborg, d. 4 Juni 1847. S. B. Cetti. 900 Rbd. udbydes til Laans i nærværende Termin. Skomager F. Petersen paa Torvet anviser. Charlotte Borch, boende hos Madame Marberg i Korsgaden Nr. 2 reparerer chinesiske Jalousier Af Dalum Mølles Klæde=Fabriker etableret Udsalg af dets Fabrikat hos Undertegnede, hos hvem samme kan erholdes til Fabrikkens bestemte Priser. Middelfart d. 28 Mai 1847. J. K. Behrendt.
Odense Adresse-Contoirs Efterretninger, 1847-06-14
Engelsk Fink= og Messingplader i forskjellige Nummere er at erholde billigt, paa Grund af at samme er directe arriveret, hos S. C. Brandt i Svendborg.
Odense Adresse-Contoirs Efterretninger, 1847-06-14
Nylig hjemkommen fra en personlig Jndkjøbs- reise i Frankerig, Engelland og paa Leipziger i Messe, tillader jeg mig at avertere det ærede Publikum, at mit Lager paany er bleven forsynet med de nyeste og smagfuldeste Gjenstande, særdeles tør jeg anbefale: belgiske og bøhmiske Glasvarer, 4 Wiener og Berliner Lysekroner og Bronce zirater, samt fineste Galanterie= og Parsymerie- Artikler, hvilke jeg - formedelst direkte Jndkjøb hos Fabrikanterne - vil kunne levere til en langt billigere Priis end tilforn.
Odense Adresse-Contoirs Efterretninger, 1847-06-14
Af engelske Jernvarer og lakerede Sager for 8 ventes om kort Tid et betydeligt Udvalg. Odense den 10 Juni 1847. L. Limkilde, C. Döckers Efterfølger. denne nendendredens Engelsk Maskin=Hør= og Blaargarn i alle Nummere er directe arriveret og sælges til billige Priser, i Svendborg hos S. C. Brandt.
Odense Adresse-Contoirs Efterretninger, 1847-06-14
Holsteensk Ost faaes hos F. Østergaard.
Odense Adresse-Contoirs Efterretninger, 1847-06-14
Odense Fiskertorv. God holsteensk Ost faaes billigt i Meel=Boutiken paa det store Torv hos A. Joh. Prætorius. Copallak, som blanker godt, er meget lys, tørrer hurtig, samt Olie og Limfarver, tørre Farver, Liim, Linolie og Fernis be S. C. Brandt. kommes billigt i Svendborg hos Rug, Byg= og Havrefoder kan erholdes paa Hedevigs lund.
Odense Adresse-Contoirs Efterretninger, 1847-06-14
Circa 20,000 brændte Muursteen ønskes tilkjøbs snarest mulig. Skriftlige Tilbud med Prisen og Tiden, naar samme kan leveres, modtages hos Brødrene Schnakenburg i Odense, En let Vogn med 2 lakerede Stole i Fjedre til en eller to Heste staaer billig til Salg. Adressecontoiret anviser. Adressecontoiret anviser, hvor en saa god som nye Boutik Jndretning til Manufactur= og Colonialhandelen kan erholdes for særdeles billig Priis.
Odense Adresse-Contoirs Efterretninger, 1847-06-14
Een eller flere Skoledisciple kunne strax erholde Kost og Logie hos Proprietair Schmidt, boende hos Hr. Glarmester Hasselriis i Vestergade No. 218. Kost og Logi.